
Készült Bácsalmás Város Önkormányzata Képviselő-testületének 2019. szeptember 5-én, 14.00 órai kezdettel, Bácsalmáson, a Városháza I. emeleti polgármesteri tárgyalójában megtartott soron kívüli nyílt ülésén. 

Jelen vannak:

Németh Balázs polgármester, dr. Bakó Mária Lujza, Csémy László, Légrádi Mária és Turcsányi Csaba képviselők (5 fő); 
valamint
Patocskai Ibolya jegyző, dr. Párczen Zoltán igazgatási és jogi ügyintéző és Szommer Károly, a Bácsalmási Járási Hivatal vezetője (3 fő);

Jegyzőkönyvvezető: Zobokiné Bite Gyöngyi testületi ügyintéző;

Az ülésről távolmaradt: Tóth Árpád alpolgármester, Márai András, Nagy Gábor és Schaffer Tünde képviselő (4 fő).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 5 fő jelen van (56 %). Jegyzőkönyv-hitelesítőknek Légrádi Mária és Turcsányi Csaba képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (5 igen szavazattal) az alábbi határozatot hozza:

234/2019. (IX. 5.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Légrádi Mária és Turcsányi Csaba képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendet elfogadásra javasolja, majd a javaslatának a elfogadását – más indítvány nem lévén – szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

235/2019. (IX. 5.) Bácsalmás v. öh.

Napirend megállapítása 	Határozat

I.	Bácsalmás Város Önkormányzatának Képviselő-testülete a 2019. szeptember 5-i rendkívüli nyílt ülésén az alábbi napirendi pontokat tárgyalja meg:

1. TOP-1.1.1-16-BK1-2017-00005 kódszámú, „Üzleti infrastruktúra fejlesztése Bácsalmáson” elnevezésű projekt kerítés és térburkolat építése kivitelezőjének kiválasztására irányuló közbeszerzési eljárás eredményének kihirdetése és elfogadása (1. sz. előterjesztés)
2. EFOP-3.9.2-16-2017-00057 kódszámú, „Járásokat összekötő humán kapacitások fejlesztése térségi szemléletben” elnevezésű támogatott projekt keretében megvalósuló Bácsalmás, Szt. János u. 13. szám alatti ingatlan-felújításra vonatkozó vállalkozási szerződés módosítása (2. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

1. napirendi pont

TOP-1.1.1-16-BK1-2017-00005 kódszámú, „Üzleti infrastruktúra fejlesztése Bácsalmáson” elnevezésű projekt kerítés és térburkolat építése kivitelezőjének kiválasztására irányuló közbeszerzési eljárás eredményének kihirdetése és elfogadása 
(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét. 

Dr. Bakó Mária Lujza képviselő szerint a határozatban rögzíteni kellene, hogy a szerződés csak akkor írható alá, ha a nyertesként kihirdetett ajánlattevő bemutatja a hátrányos helyzetű személy munkaszerződését és a kormányhivatali igazolást, valamint a biztosítási kötvényt.

Németh Balázs polgármester kijelenti, hogy a határozati javaslat szerint a testület elfogadja a bírálati dokumentációban foglaltakat, az ajánlatok bírálatáról szóló, előterjesztés mellékletét képező jegyzőkönyv pedig rögzíti, hogy a nyertesként kihirdetett ajánlattevővel milyen feltételek teljesülése esetén köthető meg a szerződés. Elmondja, hogy a döntést név szerinti szavazással kell meghozni, majd ismerteti az előterjesztés első határozati javaslatát, melynek elfogadását szavazásra bocsátja.

Patocskai Ibolya jegyző egyenként felolvassa a neveket.
Dr. Bakó Mária Lujza képviselő igennel szavaz.
Csémy László képviselő igennel szavaz.
Légrádi Mária képviselő igennel szavaz.
Németh Balázs polgármester igennel szavaz.
Turcsányi Csaba képviselő igennel szavaz.

Németh Balázs polgármester kihirdeti, hogy a képviselő-testület egyhangúlag (5 igen szavazattal) elfogadta a javaslatot. 

A képviselő-testület a következő határozatot hozza:

236/2019. (IX. 5.) Bácsalmás v. öh.

TOP-1.1.1-16-BK1-2017-00005 kódszámú, 
„Üzleti infrastruktúra fejlesztése 
Bácsalmáson” elnevezésű projekt kerítés 
és térburkolat építése kivitelezőjének 
kiválasztására irányuló közbeszerzési eljárás
eredményének kihirdetése és elfogadása 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a TOP-1.1.1-16-BK1-2017-00005 kódszámú, ipari parkok, iparterületek fejlesztésére vonatkozó pályázati felhíváson „Üzleti infrastruktúra fejlesztése Bácsalmáson” elnevezésű támogatott projekt kerítés és térburkolat építése kivitelezőjének kiválasztására irányuló „Kerítésépítés 2” című közbeszerzési eljárását érvényesnek és eredményesnek nyilvánítja. A Képviselő-testület az előterjesztés mellékletét képező bírálati dokumentációban leírtakat elfogadja, a közbeszerzési eljárás nyertesének az alábbi vállalkozást hirdeti ki:

Kerítés és térburkolat építése 
Vizoler Kft.
Székhely: 6430 Bácsalmás, Huszár u. 8.
Adószám: 11699776-2-03
Cégjegyzékszám: 03-09-119361
Nettó vállalási ár: 53 690 341 Ft

2.	A Képviselő-testület felhatalmazza Németh Balázs polgármestert a közbeszerzési eljárás befejezéséhez szükséges intézkedések végrehajtására, a közbeszerzési eljárás alapján létrehozandó vállalkozási szerződés aláírására.

Határidő: haladéktalanul
Felelős: Németh Balázs polgármester

Operatív felelős:	Száhl Imre pályázati koordinátor és
dr. Párczen Zoltán projektasszisztens
A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Száhl Imre pályázati koordinátor
		5. dr. Párczen Zoltán projektasszisztens
		6. Kerényi Tamás beruházási ügyintéző

Németh Balázs polgármester az előterjesztés második határozati javaslatának az elfogadását bocsátja szavazásra, felhívva a figyelmet arra, hogy a képviselő-testület a projekt költségvetésének a terhére biztosítja az építőipari kivitelezés pénzügyi forrását.

A képviselő-testület egyhangúlag (5 igen szavazattal) az alábbi határozatot hozza:

237/2019. (IX. 5.) Bácsalmás v. öh.

TOP-1.1.1-16-BK1-2017-00005 kódszámú, 
„Üzleti infrastruktúra fejlesztése Bácsalmáson” 
elnevezésű projekt építőipari kivitelezői 
munkálataihoz (kerítés és térburkolat építése) 
forrás biztosítása 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a TOP-1.1.1-16-BK1-2017-00005 kódszámú, ipari parkok, iparterületek fejlesztésére vonatkozó pályázati felhíváson „Üzleti infrastruktúra fejlesztése Bácsalmáson” elnevezésű támogatott projekt kerítés és térburkolat építése munkálatainak elvégzéséhez szükséges forrást biztosítja.

2.	A Képviselő-testület egyetért azzal, hogy az építőipari kivitelezés forrását a támogatott projekt költségvetésének terhére biztosítsa.

3.	A Képviselő-testület a polgármester útján felkéri a projektmenedzsmentet a 2. pontban meghatározott cél eléréséhez szükséges tevékenységek végrehajtására.

Határidő: haladéktalanul
Felelős: Németh Balázs polgármester

Operatív felelős:	Száhl Imre pályázati koordinátor és
dr. Párczen Zoltán projektasszisztens

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Száhl Imre pályázati koordinátor
		5. dr. Párczen Zoltán projektasszisztens

2. napirendi pont

EFOP-3.9.2-16-2017-00057 kódszámú, „Járásokat összekötő humán kapacitások fejlesztése térségi szemléletben” elnevezésű támogatott projekt keretében megvalósuló Bácsalmás, Szt. János u. 13. szám alatti ingatlan-felújításra vonatkozó vállalkozási szerződés módosítása 
(A 2. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

238/2019. (IX. 5.) Bácsalmás v. öh.

EFOP-3.9.2-16-2017-00057 kódszámú, 
„Járásokat összekötő humán kapacitások 
fejlesztése térségi szemléletben” elnevezésű 
támogatott projekt keretében megvalósuló 
Bácsalmás, Szt. János u. 13. szám alatti 
ingatlan-felújításra vonatkozó 
vállalkozási szerződés módosítása 	Határozat

Bácsalmás Város Önkormányzatának Képviselő-testülete utólagosan elfogadja az EFOP-3.9.2-16-2017-00057 kódszámú, „Járásokat összekötő humán kapacitások fejlesztése térségi szemléletben” elnevezésű konzorciumi pályázati projekt keretében megvalósításra kerülő kivitelezői tevékenység elvégzésére megkötött vállalkozási szerződés – előterjesztés és jelen határozat mellékletét képező – 1. számú módosítását. 

Határidő: azonnal
Felelős: Németh Balázs polgármester

Operatív felelős: Száhl Imre projektmenedzser

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Száhl Imre projektmenedzser
		5. Kerényi Tamás beruházási ügyintéző

Melléklet a 238/2019. (IX. 5.) Bácsalmás v. öh. jelölésű határozathoz

VÁLLALKOZÁSI SZERZŐDÉS
1. számú módosítása
amely létrejött
egyrészről
Bácsalmás Város Önkormányzata (6430 Bácsalmás, gr. Teleki J. u. 4-8., a szerződés aláírására jogosult képviselője: Németh Balázs polgármester, elérhetősége: 79/541-455 illetve polgarmester@bacsalmas.hu, adószám: 15724320-2-03, pénzforgalmi számlaszám: 51000015-10009990-00000000), mint megrendelő (továbbiakban: Megrendelő), 
másrészről 
Kova Bau Köve Kft. (cím: 6430 Bácsalmás, Juhász Gy. u. 7., Cg. szám: 03-09-128816, adószám: 25329146-2-03, a szerződés aláírására jogosult képviselője: Kovács Gábor ügyvezető, elérhetősége: 30/259-50-71 illetve kova.g.kove@gmail.com), mint vállalkozó (továbbiakban: Vállalkozó)
együttesen Szerződő Felek (továbbiakban Felek) között az alulírott helyen és időben az alábbi feltételekkel:

Felek megállapodnak abban, hogy a közöttük 2019. március 1. napján keltezett, EFOP-3.9.2-16-2017-00057 számú, „Járásokat összekötő humánkapacitások fejlesztése térségi szemléletben” elnevezésű támogatott projektben megvalósítandó Fészek Klub kialakítása (Bácsalmás, Szent János u. 13. szám, hrsz.: 2024) tárgyú építési beruházás kivitelezésre vonatkozó vállalkozói szerződést 2019. augusztus 28-i hatállyal, közös megegyezéssel az alábbiak szerint módosítják:

1. Az eredeti vállalkozói szerződés 4.7. pontjában rögzítettek helyett a Vállalkozó 1 db előlegszámla (mértéke 30%), 2 db részszámla (25% és 75 % - os teljesítést követően) és 1 db végszámla, benyújtására jogosult.
2. Az eredeti vállalkozási szerződés 5.2 pontjában meghatározott teljesítési határidő (a műszaki átadás – átvétel lezárásának időpontja): a szerződés megkötésétől számítva, 180 napról, a szerződés megkötésétől számítva, 210 napra, azaz kettőszáztíz napra változik.
3. Az eredeti vállalkozási szerződés 13.1 pontjában meghatározott műszaki átadás-átvételi eljárás megkezdésének időpontjára vonatkozó szabályozást Felek közösen a szerződés hatályba lépésétől számított maximum 180 napról 210 napra változtatják.
4. A módosítás 1., 2. és 3. pontjában leírtak alapján Felek módosítják az eredeti szerződés 2. számú mellékletét. A módosított melléklet jelen szerződés módosítás mellékletét képezi.
5. Egyebekben az eredeti szerződés jelen szerződésmódosítással nem érintett rendelkezései változatlanul hatályban maradnak. Jelen szerződésmódosítás csak az eredeti vállalkozói szerződéssel együtt érvényes, azzal együtt értelmezendő és alkalmazandó.
6. Jelen szerződésmódosítás 2019. augusztus 28-án lép hatályba.

    --------------------------------------------				----------------------------------------
Németh Balázs polgármester				    Kovács Gábor ügyvezető
      Bácsalmás Város Önkormányzata				       Kova Bau Köve Kft.
Megrendelő					   Vállalkozó
Kelt: Bácsalmás, 2019. ………………..	   Kelt: Bácsalmás, 2019. ……………

Módosított 2. számú melléklet

PÉNZÜGYI ÜTEMEZÉS

Az EFOP-3.9.2-16-2017-00057 azonosító számú,
„Járásokat összekötő humánkapacitások fejlesztése térségi szemléletben” projekt
építési beruházás kivitelezése tárgyú szerződéshez

NETTÓ VÁLLALÁSI ÁR:						19.604.499,- Ft
ÁFA 27%:							  5.293.215,- Ft
BRUTTÓ VÁLLALÁSI ÁR:						24.897.714,- Ft

Ütemezése:
1 Előlegszámla 30%: 	 		  5.881.349,- Ft + 27% ÁFA = 	7.469.314,- Ft 
2 I. Részszámla 25%:	 		  4.901.125,- Ft + 27 % ÁFA =	6.224.429,- Ft
(min. 25% készültségi fok)
3 II. Részszámla 50% - előleg 15%		  6.861.575,- Ft + 27 % ÁFA =	8.714.200,- Ft
(min. 75% készültségi fok)
4 Végszámla 25% - előleg 15%:		  1.960.450,- Ft + 27 % ÁFA =  	2.489.771,- Ft 
(sikeres műszaki átadás)

    --------------------------------------------				----------------------------------------
Németh Balázs polgármester				    Kovács Gábor ügyvezető
      Bácsalmás Város Önkormányzata				       Kova Bau Köve Kft.
Megrendelő					   Vállalkozó
Kelt: Bácsalmás, 2019. ………………..	Kelt: Bácsalmás, 2019. ……………

Németh Balázs polgármester – több napirendi pont nem lévén – megköszöni a részvételt, és az ülést 14 óra 12 perckor berekeszti.

K. m. f.



	Németh Balázs	Patocskai Ibolya
	polgármester	jegyző




	Légrádi Mária	Turcsányi Csaba
képviselők, jegyzőkönyv-hitelesítők
